stanford-oval/wikipedia huggingface dataset:
רנה ויוויאן
הערות שוליים

↑  Renée Vivien | Symbolist Poet, Lesbian Poet, Fin-de-Siècle Poet | Britannica, www.britannica.com (באנגלית)
↑  Pamela J. Annas, “Drunk with chastity”: The poetry of Renée Vivien, Women's Studies 13, 1986-12-01, עמ' 11–22 doi: 10.1080/00497878.1986.9978649
↑  "Pauline Mary Tarn details on a grave monument at Passy Cemetery, Paris, France". gravestonephotos.com. נבדק ב-28 בספטמבר 2020. {{cite web}}:  (עזרה)
↑  Delmas, Lisa (2022-03-21). "TARN Pauline". Agorha. נבדק ב-2024-06-08.
↑  "French Masters at the Mansion House". The Jersey Weekly Press and Independent. Saint Helier, Jersey [Channel Islands]. 48 (6): 6. 11 בפברואר 1893. OCLC 751646390 – via The British Newspaper Archive. {{cite journal}}:  (עזרה)
1 2 3 4  Renée Vivien and the Trials of Lesbian Poetry, A  R  T  L▼R  K, ‏2022-06-10 (באנגלית)
↑  "So Much Love of Death: A Crown of Violets by Renée Vivien". The Rumpus.net (באנגלית). 2 בפברואר 2018. נבדק ב-28 בספטמבר 2020. {{cite web}}:  (עזרה)
1 2  Where Violet Shillito Lived - Renée Vivien: Her Life in Paris - PocketSights, pocketsights.com
↑  Jay 1988, pp. 18–19.
1 2  Fabre-Serris, Jacqueline (2016). "Anne Dacier (1681), Renée Vivien (1903): Or What Does it Mean for a Woman to Translate Sappho?".  In Wyles, Rosie; Hall, Edith (eds.). Women Classical Scholars: Unsealing the Fountain from the Renaissance to Jacqueline de Romilly (באנגלית). Oxford University Press. ISBN 978-0-19-872520-6.
↑  "A Crown of Violets by Renée Vivien, translated by Samantha Pious". Lambda Literary (באנגלית). 24 בדצמבר 2017. נבדק ב-28 בספטמבר 2020. {{cite web}}:  (עזרה)
↑  "Naiad Press records". researchworks.oclc.org (באנגלית). נבדק ב-28 בספטמבר 2020. {{cite web}}:  (עזרה)
↑  "Women and Women". The Washington Post. 1978-01-08. נבדק ב-27 בספטמבר 2020. {{cite news}}:  (עזרה)
| --- | --- |
בקרת זהויות :  NLI: 987007268732705171  PLWABN: 9810598359605606  BIBSYS: 90346503  BNE: XX1283527  BnF: cb11928588t (data)  CiNii: DA05896091  GND: 119047985  ISNI: 0000 0001 0788 7861  LCCN: n80004241  MusicBrainz: 2790a16e-aa63-4815-83b3-26f2f6328fd3  NDL: 01226234  NKC: jx20140623003  NLA: 35583337  NLK: KAC201731524  NTA: 068981635  RERO: 02-A000173375  SELIBR: 389285  SUDOC: 027188892  Trove: 1003738  VcBA: 495/316819  VIAF: 76324170   WorldCat (עם VIAF): 76324170 
רנה ויוויאן (משמאל) ונטלי קליפורד בארני מצטלמות לפורטרט בתחפושת מתקופת הדירקטוריון
Lucien Levy-Dhurmer ( נ' 1909), דיוקן של רנה ויוויאן
כיכר רנה ויוואן - ברובע המארה בפריז
עמוד שער לביוגרפיה של ויוויאן על אן בולין, שפורסמה ב-1909
דורה (סדרת טלוויזיה, 2024)

| --- | --- |

כרזת הסדרה באנגלית
 מבוסס על:  מגלים עם דורה
 סוגה:  חינוכי, הרפתקאות, קומדיה, משפחה, פנטזיה, מוזיקלי
 יוצרים:  כריס גיפורד, ואלרי ואלדס
 מדבבים בעברית:  משי קלינשטיין, דקלה הדר, גלעד קלטר, עידו רוזנברג, שחר קדוש, שיר כהן, רונה בקרמן, אלעד סמוכה, תמיר גינזבורג, יובל בינדר, גילן שחף, יובל קלו
 ארץ מקור:  ארצות הברית ארצות הברית קנדה קנדה
 שפות:  אנגלית, ספרדית, (דובב לשפות נוספות, ביניהן עברית)
 מספר עונות:  2
 מספר פרקים:  26
 תוכנית מקור:  מגלים עם דורה רוץ, דייגו, רוץ! דורה וחברים בעיר הגדולה
 הפקה
 מפיק:  ג'ולי סויבקטי
 מפיקים בפועל:  כריס גיפורד, ואלרי ואלדס, ריץ' מגאלנס, לואיס לופז
 חברת הפקה:  Little Coop Walsh Valdés Productions Pipeline Studios סטודיו האנימציה של ניקלודיאון
 שידור
 רשת שידור:  פרמאונט+ ניקלודיאון ניק ג'וניור
 רשת שידור בישראל:  ניקלודיאון ניק ג'וניור
 תקופת שידור מקורית:  12 באפריל 2024 – הווה
 תקופת שידור בישראל:  14 באפריל 2024 – הווה
 קישורים חיצוניים
 אתר רשמי
 דף התוכנית ב-IMDb
דורה (באנגלית: Dora) היא סדרת טלוויזיה לילדים בהנפשה ממוחשבת, שנוצרה על ידי כריס גיפורד וואלרי וולש ואלדס עבור שירות הסטרימינג פרמאונט+. זהו עיבוד מחדש של סדרת ההנפשה מגלים עם דורה (2000–2019). הסדרה שודרה לראשונה ב-12 באפריל 2024. בישראל הסדרה שודרה לראשונה ב-14 באפריל 2024 בדיבוב עברי והסתיימה ב-1 באוקטובר של אותה השנה. העונה השנייה היא המשך של העונה הראשונה והיא שודרה ב-13 בספטמבר 2024 ובישראל ב-2 באוקטובר 2024 בדיבוב העברי והסתיימה ב-8 בדצמבר של אותה השנה.
תקציר העלילה

עיבוד מחדש של הסדרה המקורית, הסדרה עוקבת אחר הרפתקאותיהם של דורה וחברה הטוב, בוטס, כשהם יוצאים להרפתקאות ביער גשם. דורה מלווה במפה שלה כשהיא וחבריה חייבים לעבוד כצוות כדי להתגבר על מכשולים רבים ביער הגשם, בנוסף לחטפני.
דמויות > דמויות ראשיות

דורה (Dora): ילדה לטינית הרפתקנית בת 7.
בוטס (Boots): קוף שובב הנועל מגפיים אדומות. החבר הכי טוב של דורה.
חטפני (Swiper): שועל כתום שמנסה לגנוב ולפעמים מצליח לגנוב חפצים שעוזרים לדורה ולבוטס בהרפתקאותיהם.
מפה (Map): עוזר לדורה ולחבריה כיצד הם יכולים להגיע למקום שאליו הם רוצים ללכת. בשונה מהדיבוב האנגלי שבו המפה משתנה מזכר לנקבה בעיבוד מחדש הזה, בגרסה העברית הוא נשאר זכר.
תיק גב (Backpack): התרמיל המדבר של דורה, שעוזר לדורה בהרפתקאותיה בכך שהוא מחזיק דברים שהיא צריכה.
הטרול הרגזן (Grumpy Old Troll): יצור צהוב שחי מתחת לגשר. כשמישהו חוצה את הגשר (בעיקר דורה ובוטס), הוא אומר להם לפתור חידה כדי להמשיך ליעדם.
טיקו (Tico): סנאי בן 4 דובר אנגלית שהוא אחד מחבריהם של דורה ובוטס.
איסה (Isa): איגואנה חכמה ובוגרת והיא גם אחת מחברותיהם של דורה ובוטס.
בני (Benny): פר שחי ברפת. הוא גם אחד מחבריהם של דורה ובוטס.
התרנגול האדום הגדול (Big Red Chicken): ציפור אדומה וגדולה.
שלישיית הפיאסטה (The Fiesta Trio): הם שלישיית יצורים קטנים המנגנים בכלים כשדורה ובוסט מגיעים ליעד.
דמויות > דמויות משניות

אלנה (Elena): אמה של דורה.
קול (Cole): אביה של דורה.
סבתא (Grandma): סבתה של דורה.
איל (Ale): יגואר צבעוני שהוא יצור קסום.
מדבבים

הדיבוב העברי בוים על ידי תומר שביט והופק על ידי ענבר שטגר עזרא.
| שם הדמות | מדבב/ת במקור | מדבב/ת בעברית |
| --- | --- | --- |
| דורה | דיאנה זרמניו | משי קלינשטיין |
| בוטס | אשר קולטון | דקלה הדר |
| חטפני | מארק ויינר | גלעד קלטר |
| התרנגול האדום | כריס גיפורד | גלעד קלטר |
| מפה | אנאיריס קיניונס | עידו רוזנברג |
| תיק גב | קטרינה סקיי | שחר קדוש |
| בני | קינטון מוניוס | שיר כהן |
| איסה | טנדי פומוקונג | רונה בקרמן |
| טיקו | דונובן מונזון-סאנדרס | אלעד סמוכה |
| טרול רגזן | דני בורשטיין | תמיר גינזבורג |
תרגום השירים נעשה על ידי רונה בקרמן.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בניקלודיאון ארצות הברית> שידור ראשון | תקופת שידור בניקלודיאון ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- | --- |
|  | 1 | 13 | 12 באפריל 2024 | 12 באפריל 2024 | 5 באוגוסט 2024 | 14 בנובמבר 2024 | 14 באפריל 2024 | 1 באוקטובר 2024 |
|  | 2 | 13 | 13 בספטמבר 2024 | 13 בספטמבר 2024 | 17 בפברואר 2025 | יפורסם בהמשך | 2 באוקטובר 2024 | 8 בדצמבר 2024 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית> פרמאונט+ | תאריך שידור מקורי ארצות הברית> ניקלודיאון | תאריך שידור בישראל ישראל |
| --- | --- | --- | --- | --- | --- | --- |
| 1 | 1-א | !Big Red Chicken Wake Up | תרנגול אדום גדול לא מתעורר! | 12 באפריל 2024 | 25 בספטמבר 2024 | 14 באפריל 2024 |
| 1 | 1-ב | The Mystery Gift | המתנה המסתורית | 12 באפריל 2024 | 26 בספטמבר 2024 | 14 באפריל 2024 |
| 2 | 2-א | Rainforest Ritmo | ריקוד יער הגשם | 12 באפריל 2024 | 5 באוגוסט 2024 | 15 באפריל 2024 |
| 2 | 2-ב | The Magic Nut | אגוז הקסם | 12 באפריל 2024 | 17 בספטמבר 2024 | 15 באפריל 2024 |
| 3 | 3-א | Tres Leches Trouble | צרת הטרס לצ'ס | 12 באפריל 2024 | 11 בנובמבר 2024 | 16 באפריל 2024 |
| 3 | 3-ב | Wizzle Wozzle Woo | היער המוזיקלי | 12 באפריל 2024 | 12 בנובמבר 2024 | 16 באפריל 2024 |
| 4 | 4-א | Friendaversary Adventure | הרפתקת יום השנה לחברות | 12 באפריל 2024 | 30 בספטמבר 2024 | 17 באפריל 2024 |
| 4 | 4-ב | Swiper's Birthday Surprise | מסיבת ההפתעה של חטפני | 12 באפריל 2024 | 1 באוקטובר 2024 | 17 באפריל 2024 |
| 5 | 5-א | Rainbow's Lost Colors | צבעי הקשת אבדו | 12 באפריל 2024 | 23 בספטמבר 2024 | 18 באפריל 2024 |
| 5 | 5-ב | Boots' Rubber Band Ball | כדור הגומיות של בוץ | 12 באפריל 2024 | 24 בספטמבר 2024 | 18 באפריל 2024 |
| 6 | 6-א | Croc-A-Bye Baby | בייביסיטר לתנינים | 12 באפריל 2024 | 9 בספטמבר 2024 | 21 באפריל 2024 |
| 6 | 6-ב | ?Wanna Empanada | רוצה אמפנדס? | 12 באפריל 2024 | 10 בספטמבר 2024 | 21 באפריל 2024 |
| 6 | 6-ג | If the Boot Fits | אם המגף יתאים | 12 באפריל 2024 | 11 בספטמבר 2024 | 21 באפריל 2024 |
| 6 | 6-ד | Piñata Party | מסיבת פיניאטה | 12 באפריל 2024 | 12 בספטמבר 2024 | 21 באפריל 2024 |
| 7 | 7-א | The Little Axolotl | האקסולוטל הקטן | 12 באפריל 2024 | 18 בספטמבר 2024 | 22 באפריל 2024 |
| 7 | 7-ב | Bubble Trouble | בעיית בועות | 12 באפריל 2024 | 19 בספטמבר 2024 | 22 באפריל 2024 |
| 8 | 8-א | Catch the Quickatoo | לתפוס את הקוויקטו | 12 באפריל 2024 | 16 בספטמבר 2024 | 23 באפריל 2024 |
| 8 | 8-ב | Lost Lorito | התוכי שהלך לאיבוד | 12 באפריל 2024 | 20 בספטמבר 2024 | 23 באפריל 2024 |
| 9 | 9-א | Tiny Dancer | הרקדנית הפצפונת | 12 באפריל 2024 | 2 באוקטובר 2024 | 24 באפריל 2024 |
| 9 | 9-ב | The Sleepy Sun | השמש הישנונית | 12 באפריל 2024 | 3 באוקטובר 2024 | 24 באפריל 2024 |
| 10 | 10-א | The Alebrije Adventure | הרפתקת האלבריחה | 12 באפריל 2024 | 20 בספטמבר 2024 | 25 באפריל 2024 |
| 10 | 10-ב | !Let's Get A Paleta | בואו נביא ארטיקים! | 12 באפריל 2024 | 20 בספטמבר 2024 | 25 באפריל 2024 |
| 11 | 11-א | A Guayabera For Tico | גואיאברה בשביל טיקו | 12 באפריל 2024 | 4 בנובמבר 2024 | 29 בספטמבר 2024 |
| 11 | 11-ב | Falling Estrellas | כוכבים נופלים | 12 באפריל 2024 | 5 בנובמבר 2024 | 29 בספטמבר 2024 |
| 12 | 12-א | Crabby Boots | נעלי סרטן | 12 באפריל 2024 | 6 בנובמבר 2024 | 30 בספטמבר 2024 |
| 12 | 12-ב | Papi's Picnic Party | פיקניק משפחתי | 12 באפריל 2024 | 7 בנובמבר 2024 | 30 בספטמבר 2024 |
| 13 | 13-א | Wonky Wishing Wand | שרביט המשאלות משתגע | 12 באפריל 2024 | 13 בנובמבר 2024 | 1 באוקטובר 2024 |
| 13 | 13-ב | Tico and Bip Bip's Big Show | המופע הגדול של טיקו וביפ ביפ | 12 באפריל 2024 | 14 בנובמבר 2024 | 1 באוקטובר 2024 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק באנגלית | שם הפרק בעברית | תאריך שידור מקורי ארצות הברית> פרמאונט+ | תאריך שידור מקורי ארצות הברית> ניקלודיאון | תאריך שידור בישראל ישראל |
| --- | --- | --- | --- | --- | --- | --- |
| 27 | 1-א | Big Big Boots | ביג ביג בוטס | 13 בספטמבר 2024 | 17 בפברואר 2025 | 2 באוקטובר 2024 |
| 27 | 1-ב | Backpack's Sticky Situation | המצב הדביק של תיק גב | 13 בספטמבר 2024 | 17 בפברואר 2025 | 2 באוקטובר 2024 |
| 28 | 2-א | A Piñata for Mami | פיניאטה לאמא | 13 בספטמבר 2024 | 18 בפברואר 2025 | 3 באוקטובר 2024 |
| 28 | 2-ב | Invisi-Swiper | חטפנעלם | 13 בספטמבר 2024 | 18 בפברואר 2025 | 3 באוקטובר 2024 |
| 29 | 3-א | Isa's Royal Garden Party | מסיבת הגן המלכותית של איסה | 13 בספטמבר 2024 | 19 בפברואר 2025 | 6 באוקטובר 2024 |
| 29 | 3-ב | Sammy's Surprise | ההפתעה של סמי | 13 בספטמבר 2024 | 20 בפברואר 2025 | 6 באוקטובר 2024 |
| 30 | 4-א | The Floor is Guava | הרצפה היא גויאבה | 13 בספטמבר 2024 | 24 בפברואר 2025 | 7 באוקטובר 2024 |
| 30 | 4-ב | We Are the Grumpies | כולנו בברוגז | 13 בספטמבר 2024 | 25 בפברואר 2025 | 7 באוקטובר 2024 |
| 31 | 5-א | Crabby Wedding | חתונה סרטנית | 13 בספטמבר 2024 | 26 בפברואר 2025 | 8 באוקטובר 2024 |
| 31 | 5-ב | The Cloud Kingdom | ממלכת ענן | 13 בספטמבר 2024 | 27 בפברואר 2025 | 8 באוקטובר 2024 |
| 32 | 6-א | Partly Claudia | מעוננת חלקית | 13 בספטמבר 2024 | יפורסם בהמשך | 9 באוקטובר 2024 |
| 32 | 6-ב | Ranita's Magic Stripes | פסי הקסם של רניטה | 13 בספטמבר 2024 | יפורסם בהמשך | 9 באוקטובר 2024 |
| 33 | 7-א | Troll Jelly | טרול-ג'לי | 13 בספטמבר 2024 | יפורסם בהמשך | 10 באוקטובר 2024 |
| 33 | 7-ב | !Catch That Kitty | תפסו את החתול! | 13 בספטמבר 2024 | יפורסם בהמשך | 10 באוקטובר 2024 |
| 34 | 8-א | Adventures in Plantsitting | הרפתקאות עם פרחים | 13 בספטמבר 2024 | יפורסם בהמשך | 1 בדצמבר 2024 |
| 34 | 8-ב | Andrea the Alebrije | אנדריאה האלבריחה | 13 בספטמבר 2024 | יפורסם בהמשך | 1 בדצמבר 2024 |
| 35 | 9-א | Rainforest Race | מרוץ יער הגשם | 13 בספטמבר 2024 | יפורסם בהמשך | 2 בדצמבר 2024 |
| 35 | 9-ב | Bok Bok Birthday | יום הולדת בלתי נשכח | 13 בספטמבר 2024 | יפורסם בהמשך | 2 בדצמבר 2024 |
| 36 | 10-א | Too Many Swipers | חטפני אחד יותר מדי | 13 בספטמבר 2024 | יפורסם בהמשך | 3 בדצמבר 2024 |
| 36 | 10-ב | Bateo's Home Run | המשחק של בטאו | 13 בספטמבר 2024 | יפורסם בהמשך | 3 בדצמבר 2024 |
| 37 | 11-א | The Great Abuela Cook-Off | תחרות הסבתות הגדולה | 13 בספטמבר 2024 | יפורסם בהמשך | 4 בדצמבר 2024 |
| 37 | 11-ב | Missing Map | מפה נעלם | 13 בספטמבר 2024 | יפורסם בהמשך | 4 בדצמבר 2024 |
| 38 | 12-א | Tongue Twisted Roll | פיתולי לשון | 13 בספטמבר 2024 | יפורסם בהמשך | 5 בדצמבר 2024 |
| 38 | 12-ב | Chompy and the Cloud Flower | ביסוני וענן הפרחים | 13 בספטמבר 2024 | יפורסם בהמשך | 5 בדצמבר 2024 |
| 39 | 13-א | Tío Tesoro's Treasure Hunt | חיפוש אחר מאתרי האוצרות | 13 בספטמבר 2024 | יפורסם בהמשך | 8 בדצמבר 2024 |
| 39 | 13-ב | The Great Key Mystery | תעלומת המפתח הגדול | 13 בספטמבר 2024 | יפורסם בהמשך | 8 בדצמבר 2024 |
הפקה

אתחול הסדרה הוכרז ונחשף בשנת 2021 על ידי בריאן רובינס באירוע יום המשקיעים של ViacomCBS. הסדרה הוזמנה על ידי Paramount+ ובמקור הייתה אמורה לצאת לאקרנים ב-2023, אך נדחתה ל-2024.
הדיבוב הוקלט ב-Atlas Oceanic Sound and Picture שנמצא בברבנק וב-Hyperbolic Audio שנמצא ניו יורק. הסדרה היא הפקה משותפת בין סטודיו האנימציה של ניקלודיאון ו-Pipeline Studios שבסיסו באונטריו.
הסדרה הופקה על ידי ואלרי וולש ואלדס, כריס גיפורד וריץ' מגאלנס, בעוד הנרי לנארדין-מאדן משמש כמנהל משותף, ואלחנדרו ביין-וילנר משמש כעורך הסדרה. מריאל קאר משמשת גם כמנהלת האחראית על ההפקה של הסדרה.
הפקה > הפצה

לפני תאריך ההשקה הרשמי של הסדרה, הצצות פורסמו בערוץ היוטיוב הרשמי של הסדרה המקורית מאז 30 בספטמבר 2023.
הסדרה עלתה לראשונה ב-12 באפריל 2024 עם 26 פרקים, אך ורק בפרמאונט+ בארצות הברית, קנדה, בריטניה, אוסטרליה וניו זילנד. הסדרה שודרה גם בערוצי ניק ג'וניור בעולם, ובניהן גם בישראל בעברית. מאוחר יותר הכריזו שהעונה הראשונה מתפצלת לשתי עונות נפרדות בנות 13 פרקים כל אחת מהן.
ב-24 באפריל 2024 הוכרז שפרמאונט+ חידשה את התוכנית לעונה שנייה.
הערות שוליים

↑  D'Alessandro, Anthony (14 בספטמבר 2023). "'Dora And The Fantastical Creatures': New Animated Short To Debut Before 'PAW Patrol: The Mighty Movie'". Deadline Hollywood. נבדק ב-28 בנובמבר 2023. {{cite web}}:  (עזרה)
↑  Vlessing, Evan (26 בפברואר 2024). "Dora Swings Into Animated Reboot Action in Trailer for Paramount+ Series". The Hollywood Reporter. נבדק ב-7 במרץ 2024. {{cite news}}:  (עזרה)
↑  Petski, Denise; Andreeva, Nellie (15 בפברואר 2022). "'Dora The Explorer' CG-Animated Preschool Series Gets Paramount+ Green Light, Live-Action 'Dora' Series Now Aimed At Tweens". Deadline Hollywood. נבדק ב-1 בדצמבר 2023. {{cite web}}:  (עזרה)
↑  "Paramount+ Shares 'Dora' Series Trailer". Animation World Network (באנגלית). נבדק ב-30 במרץ 2024. {{cite web}}:  (עזרה)
↑  "Dora & Friends - YouTube". YouTube. NEW animated Nick Jr. Dora series coming in 2024!
↑  "FOR THE ALL-NEW ORIGINAL ANIMATED SERIES, DORA, PREMIERING GLOBALLY ON FRIDAY, APRIL 12" (הודעה לעיתונות) (באנגלית). Nickelodeon. נבדק ב-31 במרץ 2024. {{cite press release}}:  (עזרה)
↑  Petski, Denise (24 באפריל 2024). "'Dora' Animated Preschool Series Renewed For Season 2 By Paramount+". Deadline Hollywood. נבדק ב-24 באפריל 2024. {{cite web}}:  (עזרה)
F-35I אדיר

סמל מערך ה"אדיר" בחיל האוויר הישראלי
לוקהיד מרטין F-35I אדיר הוא מטוס קרב רב-משימתי חמקן מהדור החמישי על בסיס מטוס הקרב לוקהיד מרטין F-35 לייטנינג II מתוצרת חברת לוקהיד מרטין האמריקאית ששודרג על ידי צה"ל והתעשיות הביטחוניות של ישראל ומשרת בחיל האוויר הישראלי. ה-F-35I נועד לבצע תקיפות חשאיות במדינות רחוקות, להיכנס ולפעול בתוך שטח רווי-איומים, לפתוח את הדרך למטוסי קרב אחרים על ידי דיכוי הגנה אווירית, לבצע משימות ביון ואיסוף מודיעין, לבצע משימות בקרה אווירית על מנת להשיג תמונת מצב של השמיים ולשתף את המידע עם כלי טיס אחרים, וכן לבצע מגוון משימות סודיות. מטוס זה שופר על ידי ישראל והותאם במיוחד לדרישותיה, כאשר הוא מתבסס על ה-F-35A בכל הנוגע לשלדה, מבנה גוף המטוס, מערכות הטיסה וההנעה. ה-F-35I של חיל האוויר הישראלי רשם תקיפת בכורה והפלת בכורה עולמית עבור ה-F-35.
ב-2008 הזמינה ישראל לראשונה את המטוס, ובשנים שלאחר מכן הגדילה את ההזמנה, עד ל-75 מטוסים (נכון ל-2024). ב-12 בדצמבר 2016 נחתו בישראל צמד מטוסי ה-F-35 הראשונים והתקבלו בטקס חגיגי. למחרת ביצע ה-F-35 טיסת בכורה לצד F-16I סופה. ב-6 בדצמבר 2017 הוכרז המטוס כמבצעי בחיל האוויר הישראלי. ב-2018 ביצע ה-F-35 את התקיפה המבצעית הראשונה שלו (בעולם), בידי חיל האוויר הישראלי, ככל הנראה במסגרת העימותים עם איראן בסוריה באפריל ומאי 2018. ב-2021 ביצע ה-F-35 את הפלת הבכורה (העולמית) שלו, גם היא בידי חיל האוויר הישראלי, כאשר יירט שני כטב"מים איראניים. ה-F-35I השתתף במערכה בין המלחמות, במבצע שומר החומות, במבצע עלות השחר, במלחמת חרבות ברזל ובמבצע יד ארוכה.
מאפיינים ותכונות

ה-F-35I אדיר מבוסס על לוקהיד מרטין F-35 לייטנינג II מדגם A. בין תכונותיו הבולטות של המטוס:
בבנייתו נעשה שימוש של 35 אחוז בחומרים מרוכבים, לרבות ביסמלימיד (BMI) וחומר אפוקסי מרוכב (CEM).
הוא המטוס הראשון בייצור נרחב, שבבנייתו נעשה שימוש בננו-חומרים – אפוקסי מחוזק בננו-צינורית פחמן.
יכולת חמקנות עמידה ופשוטה לתחזוקה, שלא כמו ה-B-2 ספיריט.
מכ"ם מערך סריקה אקטיבי מדגם AN/APG-81 המאפשר למטוס לאתר מטרות וכלי טיס אחרים ממרחק רב.
מערכות אוויוניקה וחיישנים משולבות המאפשרות שיתוף נתונים בין כל מערכות המטוס. לדוגמה אם מערכת התרעת מכ"ם מזהה איום, אותו מידע יכול אוטומטית לשמש למערכת המכ"ם והנשק לנעילה ושיגור של נשק נגד האיום.
מערכות לניהול תחזוקה שנועדו לחסוך עלויות.
תקשורת נתונים במהירות גבוהה, כולל FireWire 800 וערוץ סיב (FC).
מערכת בקרת טיסה מתקדמת nonlinear dynamic inversion, אשר שולבה לראשונה בהיסטוריה באופן מלא להטסת כלי טיס. מערכת זו מנתקת בין מדידת פקודות הטייס ותרגום דינמיקת המטוס הרצויה לבין סימולציה אווירודינמית שמשולבת במטוס ומייצרת באופן מיטבי את הדינמיקה המבוקשת על ידי הטייס. אופן פיתוח זה יעיל מאוד עבור פיתוח שלושת דגמי מטוס ה-F35 בבקרת טיסה עם מרכיבים משותפים רבים.
ניהול מפעילים אלקטרו-הידרוסטטיים – תחליף למפעילים הידראוליים.
מנוע אחד – פראט אנד ויטני F135, המסוגל לייצר דחף בעוצמה של מעל 43 אלף פאונד, ונחשב למנוע החזק ביותר שהותקן במטוס קרב.
השיפורים הישראליים כוללים בין השאר:
מערכות תקשורת נתונים, תקשוב ו-C4ISTAR המותאמים לרשת של צה"ל ובפרט לחיל האוויר הישראלי ולצי"ד של זרוע היבשה.
מערכות לוחמה אלקטרונית מסווגות תוצרת ישראל.
מערכות אבטחת מידע ותקשורת נתונים ישראליות להגן על המטוס מפני לוחמה אלקטרונית ומתקפות סייבר.
מערכות איסוף מודיעין אותות ומודיעין אלקטרוני המאפשרות ל-F-35I לבצע גם משימות ביון ולשתף מידע עם מטוסים אחרים במבנה.
מערכות בקרה אווירית, סריקת שטח ואיכון מטרות משופרות תוצרת ישראל המאפשרות ל-F-35I לשתף מידע ולסמן מטרות לכלי טיס אחרים במבנה.
התאמות לנשיאת ושיגור חימוש ישראלי כגון טיל אוויר-אוויר פיתון 5 ופצצות SPICE של רפאל - מערכות לחימה מתקדמות.
אפשרות לנשיאת חימוש חיצוני (שלא בתאים, אלא על הכנפיים, כמו במטוסי קרב רגילים).
אפשרות התקנת מכלי דלק תצורתיים להארכת טווח הטיסה (בפיתוח).
הליך הרכישה > שילוב ישראל בפרויקט הפיתוח

ישראל הוזמנה להשתתף בפרויקט פיתוח המטוס כחלק מתוכנית Joint Strike Fighter כבר בשנת 1999, אך ההחלטה על ההצטרפות נדחתה עקב העלות שלה (שותפה בדרג ראשון נדרשה להשקיע כשני מיליארד דולר בעלות הפיתוח).
באוקטובר 2001 ערך מנהל הפיתוח העסקי של לוקהיד-מרטין ביקור בישראל, להציג את תוכנית המטוס בפני חיל האוויר. בשלב זה שווק המטוס במחיר של כ-35 מיליון דולר, נמוך משמעותית ממטוסי הדור הרביעי באותה עת, כגון F-16 (שמחירו כ-50 מיליון דולר), ה-F-15 המתקדמים (80 מיליון דולר), וה-F-22 (85 מיליון דולר).
בתחילת שנת 2002 הודיעה ארצות הברית לישראל שהמועד האחרון להצטרפות לתוכנית הפיתוח של המטוס הוא יולי 2002, תמורת 200 מיליון דולר עבור דרג שני. אולם ישראל לא הצטרפה לפרויקט. התעשיות הביטחוניות הישראליות חששו שהן לא יוכלו להשתלב בעתיד במעגל הספקים ל-3,000 מטוסים, שהיו צפויים להירכש והפעילו לחץ לשנות את ההחלטה.
בפברואר 2003, חתם לבסוף ראש משלחת משרד הביטחון בניו-יורק עם משרד ההגנה האמריקני על מזכר הבנות לשיתוף ישראל בפרויקט. ביולי ישראל שילמה 20 מיליון דולר, תמורת קבלת מעמד זוטר של משקיפה. במקביל התקבלה הסכמה עקרונית למכירת המטוס לישראל במהלך הסלון האווירי בפריז ביוני 2003 בעת מפגש בין ראש מטה חיל האוויר תא"ל אליעזר שקדי ומנכ"ל לוקהיד מרטין. באותה עת דובר על מסירת המטוס לישראל החל מ-2012. בשלב זה עוד שווק המטוס כתחליף זול ולכן מספר המטוסים שביקש חיל האוויר לקנות היה גדול יחסית, כ-100, תמורת מחיר של 35 מיליון דולר ליחידה.
באוקטובר 2005 ארצות הברית עיכבה את שיתוף ישראל בפיתוח המטוס, בעקבות מכירת נשק לסין.
ביוני 2006 הודיע ראש להק ציוד תא"ל זאב שניר כי ישראל תרכוש כ-100 מטוסים במטרה להחליף את ה-F-16 הישנים (נץ). בשלב זה מחיר המטוס נאמד ב-50 מיליון דולר.
הליך הרכישה > ההזמנה הראשונה

במאי 2008 פנתה ישראל רשמית לארצות הברית בבקשה לרכוש את המטוס. המטרה הייתה להקים טייסת ראשונה בשנים 2013–2014.
באוקטובר 2008 הסוכנות לשיתוף פעולה צבאי וביטחוני (DSCA), גוף של הפנטגון הממונה על מכירת נשק למדינות זרות, הכריז על אישור העסקה למכירת עד 75 מטוסים לישראל. ישראל הודיעה שברצונה לרכוש לפחות 25 מטוסי F-35, שמבוססים על הגרסה המיועדת לחיל האוויר האמריקני (F-35A), עם אופציה לרכוש 50 מטוסים נוספים, שחלקם עשויים להיות מבוססים על גרסת חיל הנחתים של המטוס.
אולם במהלך 2009 התגלו קשיים בחתימה על ההסכם עקב עלות יקרה מהצפוי וקשיים במשא ומתן עם לוקהיד-מרטין בנוגע לשילוב מערכות אלקטרוניות ישראליות במטוס. במקום הרכישה נשקלה האפשרות להסתפק בשדרוג מטוסי ה-F-15 וה-F-16 הקיימים, בשילוב רכישת דגמים מתקדמים שלהם. בסוף הוחלט במערכת הביטחון לרכוש את המטוס, אך נושא שילוב מערכות ישראליות ורכש גומלין היה עדיין במחלוקת. בתחילת 2010 גובש הסכם חדש לרכישת 19 מטוסים בלבד תוך שילוב רכש גומלין בהיקף גדול, אך חברת לוקהיד מרטין סירבה לחתום על הסכם רכש שיהיה גבוה מעלות הרכש של המטוסים.
בספטמבר 2010 אישרה ועדת הכספים של הכנסת את תוכנית ההצטיידות של חיל האוויר ב-19 מטוסי F-35, בסכום כולל של 2.75 מיליארד דולר במחיר של כ-96 מיליון דולר לכל מטוס. במסגרת העסקה רכשה ישראל גם מדמי טיסה לאימון הטייסים והקימה האנגרים חדשים. זו הייתה עסקת הנשק הגדולה בתולדות ישראל.
בנובמבר 2012 סוכם עם לוקהיד מרטין לוח הזמנים לקליטת המטוסים החל מסוף 2016. גם רכש הגומלין סוכם והגיע לכ-1.75 מיליארד דולר עד סוף 2019.
הליך הרכישה > הזמנות המשך

בנובמבר 2014 נתקלה בקשת חיל האוויר ומשרד הביטחון לרכישת טייסת שנייה של המטוס, בעסקה שהיקפה החזוי היה כארבעה מיליארד דולר וחצי, בהתנגדות חריפה בדיון בוועדת השרים להצטיידות ביטחונית. רוב השרים חשבו שמוטב לישראל להשקיע בכלי טיס בלתי מאוישים תוצרת ישראל מאשר במספר מוגבל של מטוסים נוספים ויקרים. למרות זאת בפברואר 2015 נחתמה עסקת השלמה נוספת בהיקף של כשני מיליארד דולרים, הכוללת 14 מטוסים, תמורת 110 מיליון דולר למטוס.
המטוסים נקלטו בבסיס נבטים של חיל האוויר מסוף שנת 2016. סימונו של המטוס בתצורה הישראלית הוא F-35I, ושמו העברי "אדיר". שילוב מערכות ישראליות ייחודיות במטוס התאפשר, לאחר שמשרד ההגנה האמריקני הוסיף לתקציב הפיתוח 450 מיליון דולר לשיפור ציוד הלוחמה האלקטרונית, ובמסגרתו הותקנו גם המערכות הנדרשות מתוצרת ישראל, כך שמחיר כל מטוס הגיע לבסוף ל-120 מיליון דולר.
ב-27 בנובמבר 2016 אישר הקבינט המדיני-ביטחוני רכש של 17 מטוסי F-35I נוספים, ובכך עלה סך מטוסי ה-F-35I שתרכוש ישראל ל-50. באוגוסט 2017 חתמה ישראל על העסקה ומשרד הביטחון הודיע, בעת חתימת העסקה, כי המחיר ליחידה בהזמנה זו היה פחות מ-100 מיליון דולר.
בפברואר 2021 אישרה הממשלה רכש של 25 מטוסים נוספים, על ידי מיחזור ההלוואה שניטלה ב-2015 מחוץ לתקציב המדינה עבור הרכש הקודם של המטוסים. כתוצאה מכך, צה"ל נאלץ למחזר את ההלוואה הקודמת באמצעות לקיחת הלוואה חדשה. עלות הריבית הנוספת הייתה כ-217 מיליון דולר, שהם כ-716 מיליון שקל, אשר יגיעו מקופת המדינה. היועץ המשפטי לממשלה, אביחי מנדלבליט, סבר כי מיחזור ההלוואה אינו מתיישב עם חוק התקציב, אך לבסוף אישר את הרכש. שר האוצר ישראל כ"ץ גם התנגד למתווה המימון, ועתירה לבג"ץ בנושא נדחתה.
ב-2 ביולי 2023 אישר שר הביטחון יואב גלנט את הזמנתה של טייסת F-35 שלישית, בעלות 3 מיליארד דולר מכספי הסיוע האמריקני בעסקה שתכלול גם רכש גומלין. בסוף מרץ 2024 אישרה ארצות הברית מכירת 25 מטוסי F-35 לישראל. בסוף יוני 2024 אשררה ישראל את ההזמנה.